# गन्ने की उपज एवं गुणवत्ता में सूक्ष्म पोषक तत्वों का महत्व

Sunita Kumari Meena, Md. Minnatullah, Ajeet Kumar, C.K Jha, Vipin Kumar, Devendra Singh

<figure><img src="image_1.png" /></figure>

## To cite this version:

Sunita Kumari Meena, Md. Minnatullah, Ajeet Kumar, C.K Jha, Vipin Kumar, et al.. गन्ने की उपज एवं गुणवत्ता में सूक्ष्म पोषक तत्वों का महत्व. 2025, pp.22-26. ⟨hal-05138564⟩

HAL Id: hal-05138564

https://hal.science/hal-05138564v1

Submitted on 8 Aug 2025

HAL is a multi-disciplinary open access archive for the deposit and dissemination of scientific research documents, whether they are published or not. The documents may come from teaching and research institutions in France or abroad, or from public or private research centers.

L'archive ouverte pluridisciplinaire HAL, est destinée au dépôt et à la diffusion de documents scientifiques de niveau recherche, publiés ou non, émanant des établissements d'enseignement et de recherche français ou étrangers, des laboratoires publics ou privés.

<figure><img src="image_2.png" /></figure>

Distributed under a Creative Commons Attribution 4.0 International License
<figure><img src="image_3.png" /></figure>

ISSN 0972 - 799X

जनवरी-जून 2025

वर्ष : 23, अंक-1

# गन्ना उत्पादन तकनीकी
(गन्ना खेती)

## षद्मासिक पत्रिका

<figure><img src="image_4.png" /></figure>

उ.प्र. गन्ना शोध परिषद्
शाहजहाँपुर - 242001
अनुक्रमणिका

<table><thead><tr><td>क्र.सं.</td><td>विवरण</td><td>पृष्ठांकन</td></tr></thead><tbody><tr><td>1.</td><td>पायरिला, चोटी बेधक व काला चिकटा (ब्लैक बग) के नियन्त्रण हेतु दिशा-निर्देश वी.के. शुक्ल</td><td>1-3</td></tr><tr><td>2</td><td>गन्ना किस्म 'कोलख 14201' की खेती से उच्च उपज हेतु विशेष शस्य-प्रबंधन संस्तुतियां<br/>संजीव कुमार, उपेन्द्र कुमार श्रीवास्तव एवं इन्दु</td><td>4-6</td></tr><tr><td>3</td><td>'कोलख 9709' (हरि) - गन्ने की शीघ्र पकने वाली एवं उच्च शर्करा युक्त एक उत्कृष्ट गन्ना किस्म<br/>संजीव कुमार एवं इन्दु</td><td>7-9</td></tr><tr><td>4</td><td>'कोलख 16470' (इक्षु-17) पूर्वी उत्तर प्रदेश, बिहार एवं उत्तर पूर्व क्षेत्रों के लिए एक उत्कृष्ट गन्ना किस्म<br/>संजीव कुमार एवं इन्दु</td><td>10-13</td></tr><tr><td>5</td><td>सेट ट्रीटमेन्ट डिवाइसः बहुपयोगी कृषक यंत्र<br/>सुजीत प्रताप सिंह</td><td>14-17</td></tr><tr><td>6</td><td>गन्ने की गुणवत्ता एवं उत्पादकता वृद्धि में गन्ना उपचार उपकरण की उपयोगिता<br/>मो० मिन्नतुल्लाह, पीयूष कुमार, सुनीता कुमारी मीना, डी.एन. कामत, देवेन्द्र सिंह एवं हर्षिता</td><td>18-21</td></tr><tr><td>7</td><td>गन्ने की उपज एवं गुणवत्ता में सूक्ष्म पोषक तत्वों का महत्व<br/>सुनीता कुमारी मीणा, मो० मिन्नतुल्लाह, अजीत कुमार, सी.के. झा, विपिन कुमार एवं देवेन्द्र सिंह</td><td>22-26</td></tr><tr><td>8</td><td>गन्ने की बेहतर वृद्धि और उपज में प्राथमिक पोषक तत्वों की भूमिका<br/>राजन भट्ट</td><td>27-29</td></tr><tr><td>9</td><td>गन्ने में लाल सड़न रोग की प्राथमिक पहचान<br/>सुजीत प्रताप सिंह</td><td>30-34</td></tr><tr><td>10</td><td>गन्ने की कृषि लागत कम करने हेतु वैज्ञानिक सुझाव<br/>अनिल कुमार सिंह</td><td>35-38</td></tr></tbody></table>
# गङ्गे की उपज एवं गुणवत्ता में सूक्ष्म पोषक तत्वों का महत्व

सुनीता कुमारी मीणा, मो० मिन्नतुल्लाह, अजीत कुमार, सी.के. झा, विपिन कुमार एवं देवेन्द्र सिंह

डाऊ राऊ प्र० केऊ कृ० वि०, पूसा, समस्तीपुर (बिहार)-848125

पत्राचार लेखक— minat.pusa@gmail.com

## परिचय

पौधों के लिए आवश्यक 17 पोषक तत्वों में आठ तत्व ऐसे होते हैं जिनकी आवश्यकता बहुत ही कम मात्रा में होती है. ये पोषक तत्व है —जस्ता, लोहा, मेंगनीज, ताम्बा, बोरोन क्लोरीन, मॉलिब्डेनम और निकेल. इन तत्वों को सूक्ष्म पोषक तत्व कहते हैं. यद्यपि फसलों द्वारा इनकी कम ही मात्रा उपयोग में लायी जाती है तथापि लगातार कई वर्षों तक सूक्ष्म पोषक तत्व रहित उर्बरको के प्रयोग दवारा अधिक पैदावार लेने से मिटटी में इनमे से एक या एक से अधिक तत्वों की कमी हो जाती है. अन्य पोषक तत्वों के सामान ही इनका अभाव हलकी बलुआही मिटटी में अधिक तथा मिटटी के अम्लीय एवं झरिया गुणों पर निर्भर करता है।

बदलते जलवायु परिदृश्य के तहत, गन्ने की पैदावार बढ़ाने के लिए उचित पोषण प्रबंधन का बहुत महत्व है। हालाँकि, अध्ययनों से पता चला है कि पारंपरिक उर्वर्शीकरण विधियाँ अक्सप्र प्राप्त अनुभवजन्य किसानो के आंकड़ों पर आधारित होती हैं, जो फर्टिलाइजेशन विधियाँ मिटटी की स्थिथियों के अनुरूप नहीं होती है उनमे सूक्ष्म पोषक तत्वों की कम उपलब्धता या अनुपस्थिति अधिकतम फसल उपज को खराब करती है।

सूक्ष्म पोषक तत्वों की कमी को 'छिपी हुई भूख' भी कहा जाता है और दृष्टिगत रूप से पौधों के मेटाबोलिज्म में विकार, क्लोरोसिस, नेक्रोसिस और पत्तियों का झड़ना इनकी कमी के लक्षण है। मिट्टी में फसलों के लिए सूक्ष्म पोषक तत्वों की उपलब्धता कई कारकों पर निर्भर करती हैं, जैसे मिट्टी की बनावट, मिट्टी की प्रतिक्रिया, कार्बनिक पदार्थ, मिट्टी की सामग्री, और पोषक तत्वों की परस्पर क्रिया।

गन्ना की खेती में सूक्ष्म पोषक तत्वों की भूमिका अत्यंत महत्वपूर्ण होती है। ये तत्व पौधों की वृद्धि, विकास और उपज गुणवत्ता को प्रभावित करते हैं। हालाँकि इनकी आवश्यकता मात्रा में कम होती है, लेकिन इनकी अनुपस्थिति या कमी से गन्ने की उत्पादकता और गुणवत्ता में गिरावट आ सकती है। सूक्ष्म पोषक तत्व एंजाइम सहकारकों, प्रकाश संश्लेषण के नियामकों और चीनी संश्लेषण, परिवहन और भंडारण में शामिल चयापचय प्रक्रियाओं के समर्थकों के रूप में कार्य करके गन्ने में सुक्रोज निर्माण में महत्वपूर्ण भूमिका निभाते हैं। स्वस्थ पौधों के विकास और इष्टतम चीनी संचय के लिए उनकी उपस्थिति आवश्यक है।

## प्रमुख सूक्ष्म पोषक तत्व एवं उनकी भूमिकाएँ

### 1. जिंक (Zn)

* सबसे पहले तीसरी पत्ती के आधार पर लाल भूरे रंग के छोटे धब्बे प्रकट होते हैं जो तुरंत एक दूसरे से मिलकर भूरे रंग के बड़े धब्बे का रूप ले लेते हैं और क्रमशः पूरी पत्ती को ढक लेते हैं. धीरे धीरे ये लक्षण ऊपर की पत्तियों में भी प्रकट होने लगते हैं और पत्तियाँ तन्ने से अलग होकर गिरने लगती है। पौधों की बृद्धि रुक जाती है। खेत में ज्यादा समय तक पानी लगे रहने से यह रोग तीब्र गति से बढ़ता है।

* जिंक गन्ने की कोशिका विभाजन, एंजाइम क्रियाओं और हार्मोन संतुलन में सहायक होता है। इसकी कमी से पत्तियों में
पीला पड़ना, पौधों की वृद्धि में रुकावट और पत्तियाँ पतली एवं छोटे आकर की दिखाई देने जैसी समस्याएं उत्पन्न होती हैं। जिंक की पर्याप्त आपूर्ति से गन्ने की उपज और रस की गुणवत्ता में सुधार होता है।

## 2. लौह (Fe)

* पौधों में हरीतिमहीनता इसकी कमी का मुख्य लक्षण है। आरम्भ में नवीन पतियों की शिराओं के बीच के तन्तुओं का हरापन हलके पीले रंग में बदलने लगता है परन्तु शिराओं एवं उनके पास के तंतु हरे ही रहते हैं। यह लक्षण नवीन पतियों के आधार पर आरम्भ होकर अग्रभाग की और बढ़ता है तथा कालक्रम में पूरी पत्ती गाढ़े सफेद रंग की दिखने लगती है। पौधों की वृद्धि रुक जाती है। चूनायुक्त मिटटी में धान के बिछड़ो एवं दलहनी फसलों पर लोहे की एमी अधिक पायी जाती है।

* लौह तत्व क्लोरोफिल संश्लेषण में आवश्यक होता है, जो प्रकाश संश्लेषण की प्रक्रिया में सहायक है। इसकी कमी से पत्तियों में पीला पड़ना और पौधों की वृद्धि में कमी आती है। लौह की पर्याप्त आपूर्ति से गन्ने की उपज और रस की गुणवत्ता में सुधार होता है।

## 3. मैंगनीज (Mn)

* मैंगनीज एंजाइम क्रियाओं और क्लोरोप्लास्ट के निर्माण में सहायक होता है। इसकी कमी से पत्तियों में धब्बे और पौधों की वृद्धि में रुकावट देखी जाती है।

* जब पौधे 4 से 6 इंच के रहते हैं, उसी समय निचली पतियों पर नीले भूरे रंग के धब्बे या धारियाँ प्रकट होती है जो क्रमशः मिलकर ऊतकों के रंग को बादामी कर देती है। पत्तियाँ बादामी रंग की होकर टूटने लगती है। जड़ों का ठीक से विकास नहीं होता और पौधे सूखने लगते हैं।

## 4. कॉपर (Cu)

* कॉपर प्रकाश संश्लेषण, लिग्निन संश्लेषण और एंजाइम क्रियाओं में महत्वपूर्ण भूमिका निभाता है। इसकी कमी से पत्तियों के सिरे भूरे हो सकते हैं और पौधों की वृद्धि प्रभावित हो सकती है।

* नवीन हरीतिमाहीन मुड़ी हुई पतियों की नोक सफेद होती है। कालक्रम में पत्तियाँ सूखकर गिरने लगती है पौधों की वृद्धि काम और कल्ले कमजोर हो जाते है।

## 5. बोरॉन (B)

* बोरॉन गन्ने में नई कलियों और जड़ों के विकास, कोशिका विभाजन, और शर्करा के परिवहन में महत्वपूर्ण भूमिका निभाता है। इसकी कमी से पौधों की वृद्धि में रुकावट, पत्तियों का मुरझाना और रस की गुणवत्ता में गिरावट देखी जाती है।

* पौधों के सिरे के भाग का उचित विकास नहीं हो पाता है। तने के भीतरी भाग में लम्बाकार गढ्दा बन जाता है तथा ऊतकों में सड़न प्रारम्भ हो जाती है।
सुक्रोज निर्माण में सूक्ष्म पोषक तत्वों की भूमिकाएँ

<table><tr><td>सूक्ष्म पोषक तत्व</td><td>सुक्रोज निर्माण में मुख्य कार्य</td></tr><tr><td>लोहा (Fe)—</td><td>क्लोरोफिल निर्माण के लिए आवश्यक प्रकाश संश्लेषण को बढ़ाता है ।<br/>साइटोक्रोम और Fe&S प्रोटीन का हिस्सा, कार्बन स्थिरीकरण के लिए ऊर्जा उत्पादन में सहायक ।</td></tr><tr><td>जिंक (Zn)—</td><td>सुक्रोज फॉर्सफेट सिंथेज (SPS) एंजाइम के लिए आवश्यक ।<br/>ऑक्सिन हार्मोन के निर्माण में सहायक, विकास और भंडारण ऊतकों (sink) की शक्ति को बढ़ाता है ।<br/>प्रोटीन और न्यूक्लिक अम्ल के चयापचय में सहायक ।</td></tr><tr><td>मैंगनीज (Mn)</td><td>प्रकाश संश्लेषण एंजाइमों को सक्रिय करता है ।<br/>कार्बोहाइड्रेट निर्माण और स्थानांतरण में भाग लेता है ।</td></tr><tr><td>तांबा (Cu)</td><td>प्लास्टोसाइनीन का हिस्सा इलेक्ट्रॉन परिवहन में सहायक, जिससे प्रकाश संश्लेषण होता है ।<br/>लिग्निन निर्माण में सहायक, पौधे की संरचनात्मक मजबूती प्रदान करता है ।</td></tr><tr><td>बोरॉन (B)</td><td>शर्करा के परिवहन के लिए अत्यंत आवश्यक ।<br/>कोशिका भित्तियों और झिल्लियों को स्थिर बनाता है, सुक्रोज का लोडिंग और अनलोडिंग आसान बनाता है ।<br/>कोशिका विभाजन और वृद्धि में सहायक ।</td></tr><tr><td>मोलिब्डेनम (Mo)</td><td>नाइट्रेट रिडक्टेज एंजाइम के लिए आवश्यक नाइट्रोजन चयापचय में सहायक, जो प्रोटीन और एंजाइम निर्माण में सहायक होता है ।</td></tr><tr><td>क्लोरीन (Cl)</td><td>ओस्मोटिक विनियमन और रंध्र क्रिया में सहायक ।<br/>प्रकाश संश्लेषण प्रणाली II (PSII) में भाग लेता है, प्रकाश संश्लेषण को कुशल बनाता है ।</td></tr></table>

सूक्ष्म पोषक तत्व उर्वरक की मात्रा एवं विधि

<table><thead><tr><td>सूक्ष्म पोषक तत्व</td><td>मृदा अनुप्रयोग</td><td>फोलियर स्प्रे</td></tr></thead><tbody><tr><td>ज़िंक (Zn)</td><td>37.5 किग्रा/हेक्टेयर ZnSO<sub>4</sub></td><td>0.5% ZnSO<sub>4</sub> + 1% यूरिया</td></tr><tr><td>लोहा (Fe)</td><td>100 किग्रा/हेक्टेयर FeSO<sub>4</sub></td><td>1% FeSO<sub>4</sub> + 1% यूरिया</td></tr><tr><td>तांबा (Cu)</td><td>5 किग्रा/हेक्टेयर CuSO<sub>4</sub></td><td>0.2% CuSO<sub>4</sub> (दो बार)</td></tr><tr><td>बोरॉन (B)</td><td>5 किग्रा/हेक्टेयर बोरैक्स</td><td>0.2% बोरॉन</td></tr><tr><td>मैंगनीज (Mn)</td><td>10 किग्रा/हेक्टेयर MnSO<sub>4</sub></td><td>0.5% MnSO<sub>4</sub></td></tr></tbody></table>
* जब आप पौधों में सूक्ष्म पोषक तत्वों की कमी के लक्षण देखें, तो कमी के लक्षण गायब होने तक 15 दिनों के अंतराल पर आवश्यक उर्वरकों का पत्तियों पर प्रयोग करें। क्षारीय मिट्टी में चिलेटेड रूप (Chelated Form) का प्रयोग करें – जैसे Fe&EDTA, Zn&EDTA, ताकि पौधे आसानी से तत्व ले सकें।

* महाधन जिंक (Zn 12% EDTA) चेलेटेड सूक्ष्म पोषक तत्वः यह उत्पाद जिंक की कमी को दूर करने में सहायक है और गन्ने की उपज में वृद्धि करता है। Zn की कमी के लिएः Zn EDTA 12% 0.5 ग्राम प्रति लीटर पानी 1% यूरिया का छिड़काव करें।

* एरीज एग्रो मैंगनीज-चेल (मैगनीज ईडीटीए 9%) उर्वरकः मैंगनीज की कमी को पूरा करने के लिए प्रभावी। Fe की कमी के लिएः Fe EDTA 12% को 3 ग्राम प्रति लीटर पानी 1% यूरिया के साथ छिड़काव करें।

* Cu की कमी के लिए, Cu EDTA 12% 0.5 ग्राम प्रति लीटर पानी में मिलाकर छिड़काव करें।

* बोरोन 20% 500 ग्रामः बोरॉन की आवश्यकताओं को पूरा करने के लिए उपयुक्त।

* गन्ना स्पेशल तरल मिक्रोनुट्रिंएंस मिश्रण फर्टिलाइजररू गन्ने के लिए विशेष रूप से तैयार किया गया मिश्रण, जिसमें जिंक, लोहा, बोरॉन, तांबा और मैंगनीज शामिल हैं। Fe, Zn, Cu, Mn, B और Mo की कमी को दूर करने के लिए 1 – 2 ग्राम प्रति लीटर पानी में माइक्रोन्यूट्रिएंट मिश्रण का छिड़काव करें।

## सूक्ष्म पोषक तत्वों के स्त्रोत एवं उपस्थित तत्वों की मात्रा

<table><thead><tr><th>तत्व</th><th>स्त्रोत</th><th>मात्रा (प्रतिशत)</th></tr></thead><tbody><tr><td rowspan="2">बोरोन</td><td>बोरेक्स</td><td>11</td></tr><tr><td>सोडियम पेंटाबोरेट</td><td>18</td></tr><tr><td>तांबा</td><td>कॉपर सल्फेट</td><td>25</td></tr><tr><td rowspan="2">लोहा</td><td>फेरस सल्फेट</td><td>19</td></tr><tr><td>आयरन चीलटेस</td><td>12</td></tr><tr><td rowspan="2">मैंगनीज</td><td>मैंगनीज सल्फेट</td><td>26-28</td></tr><tr><td>मैंगनीज ऑक्साइड</td><td>41.68</td></tr><tr><td rowspan="4">जिंक</td><td>जिंक सल्फेट</td><td>21</td></tr><tr><td>जिंक सल्फेट मोनो हाइड्रेट</td><td>33</td></tr><tr><td>जिंक ऑक्साइड</td><td>78</td></tr><tr><td>जिंक चीलटेस</td><td>12.0</td></tr></tbody></table>

अनुसंधान आधारित निष्कर्ष : पंजाब में किये गये अनुसंधान में पाया गया की गन्ने में Zn की कमी को दूर करने के लिए विभिन्न उपचारों में 37.5 किलोग्राम / हेक्टेयर की दर से जिंक का प्रयोग सबसे प्रभावी पाया गया (Dahiwal et al., 2022).
आजकल, उपोष्णकटिबंधीय छेत्र में सीधे उर्वरकों और जैविक खाद के कम उपयोग के कारण भारत में सूक्ष्म पोषक तत्वों की कमी हो रही है. इसीलिए सूक्ष्म पोषक तत्वों से युक्त उर्वरकों का दायरा विशेष रूप से उच्च-घनत्व वाली फसल प्रणालियों में बढ़ रहा है। उत्तर प्रदेश में की गयी अनुसंथान में पाया गया की उच्चतम गन्ने की उपज Zn के (5 किग्रा प्रति हेक्टेयर) अनुप्रयोग के साथ NPK की अनुशंसित खुराक के प्रयोग से प्राप्त की गई (Shukla et al., 2020)। अनुसंथान में पाया गया है की Zn उर्बरक का प्रयोग (4-5 किलोग्राम हेक्टेयर-1) गन्ने की बुवाई (नाली विधि) के समय किया जाता है तो उसका प्रभाव दूसरे फसल चक्र (खुटी) में देखा गया है जिससे न की गन्ने की उत्पादकता बल्कि गन्ने की गुणवत्ता (पोल और फाइबर सामग्री) प्राप्त होती है। हरियाणा में किए गए एक अध्ययन में, 2% NPK (19:19:19), 0.5% ZnSO₄, 1% FeSO₄ के फोलियर स्प्रे से गन्ने की लंबाई, वजन और रस की गुणवत्ता में सुधार देखा गया। एक अध्ययन में पाया गया कि 30 किग्रा / हेक्टेयर जिंक सल्फेट के मृदा अनुप्रयोग से गन्ने की वृद्धि, उपज और शर्करा सामग्री में महत्वपूर्ण वृद्धि हुई।

## निष्कर्ष

गन्ने की उच्च उपज और गुणवत्ता प्राप्त करने के लिए सूक्ष्म पोषक तत्वों की संतुलित आपूर्ति आवश्यक है। मिट्टी परीक्षण के आधार पर इन तत्वों की आवश्यकता का निर्धारण करके उचित मात्रा में इनका उपयोग करना चाहिए। इससे न केवल गन्ने की उत्पादकता बढ़ेगी, बल्कि पौधों की संपूर्ण स्वास्थ्य और मिट्टी की उर्वरता भी बनी रहेगी।